《辞高安之行》
宋代·李正民

投林倦翼漫差池，揣分量材祗自知。郁郁安能久居此，栖栖若是欲何为。

文轩华毂非余望，白发苍颜叹我衰。闻说风波犹未靖，难于江海把旌麾。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。